ธปท.เผยเงินบาทเคลื่อนไหวปกติ
ธปท.เผยเงินบาทยังเคลื่อนไหวปกติ ระดับ 30.70-30.80 บาทต่อเหรียญสหรัฐฯ แจงปัจจุบันมีการเพิ่มลงทุนในสกุลเงินหยวนมากขึ้น
23 มี.ค. 2555

ธปท.เผยเงินบาทยังเคลื่อนไหวปกติ ระดับ 30.70-30.80 บาทต่อเหรียญสหรัฐฯ แจงปัจจุบันมีการเพิ่มลงทุนในสกุลเงินหยวนมากขึ้น
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) กล่าวว่า ขณะนี้การเคลื่อนไหวของค่าเงินบาทอยู่ที่ระดับประมาณ 30.70-30.80 บาทต่อเหรียญสหรัฐฯ ซึ่งเป็นการเคลื่อนไหวในระดับปกติ ไม่ได้มีอะไรผิดปกติหรือน่าห่วง
“ค่าเงินบาทวันนี้ก็ไม่มีอะไร อยู่ที่ประมาณ 30.70-30.80 บาทต่อเรหียญสหรัฐฯ ไม่มีอะไรผิดปกติ” นางผ่องเพ็ญกล่าว
ทั้งนี้ ก่อนหน้านี้มีกระแสข่าวว่า นายกิตติรัตน์ ณ ระนอง รองนายกรัฐมนตรี ได้กล่าวให้สัมภาษณ์กับสื่อฮ่องกงว่า จะสนับสนุนให้ค่าเงินบาทอ่อนค่า ในระดับ 32-34 บาทต่อเรหียญสหรัฐฯ เพื่อให้ค่าเงินบาทช่วยผลักดันให้เศรษฐกิจไทยเดินหน้าขับเคลื่อนต่อไปได้ และสามารถการขยายตัวโตได้เต็มศักยภาพ
นางผ่องเพ็ญ กล่าวว่า สำหรับการลงทุนในต่างประเทศ ขณะนี้ธปท.ก็ได้ลงทุนในสกุลเงินหยวนมากขึ้น โดยมีการศึกษาแนวทางการงทุนและเข้าลงทุนอยู่อย่างต่อเนื่อง เพราะปัจจุบันธปท.ได้โคต้าลงทุนในอินเตอร์แบงก์ บอนด์ มาร์เก็ต ในพันธบัตรสกุลหยวนแล้วในวงเงินไม่เกิน 1,000 ล้านเหรียญสหรัฐฯ และกรณีการยื่นขออนุญาตเป็นผู้ลงทุนในสกุลเงินหยวน (QFII)ก็มีวงเงินแล้ว 300 ล้านเหรียญสหรัฐฯ
และยังมี การลงทุนในสินทรัพย์เงินหยวนในตลาดฮ่องกง (CNH) ในวงเงินที่ตั้งไว้ที่ 1,000 ล้านเหรียญสหรัฐฯด้วย โดยธปท.ก็ได้หาช่องทางการลงทุนอยู่ตลอด รวมทั้งนำเงินทุนสำรองระหว่างประเทศแบ่งไปลงทุนเพื่อหาผลตอบแทนภายใต้ความเสี่ยงที่เหมาะสมด้วย การลงทุนในเงินหยวนแม้จะนำเข้าสะสมในทุนสำรองไม่ได้ แต่เงินหวนก็เป็นสกุลเงินที่มีศัยกภาพและนับเป็นการลงทุนในสินทรัพย์ต่างประเทศได้